Donatio mortis causa
Material: papyrus
Place: Arsinoites
Categories: Schenkung (Testament) auf den Todesfall
ἔτους δευτέρου καὶ εἰκοστοῦ Αὐτοκ[ράτορος Καίσαρος Μάρκου Αὐρηλίου Σεουήρου Ἀντωνίνου] 
Παρθικοῦ Μεγίστου Βρεντανικοῦ Με[γίστου Γερμανικοῦ Μεγίστου Εὐσεβοῦς Σεβαστοῦ, Ἁδριανοῦ] 
ἐν Πτολεμαίδι Εὐεργέτιδι τοῦ Ἀρσινο[ίτου νομοῦ].[ Ἰσιδώρα Πτολεμαίου, ἀπὸ τῆς μητρο]
πόλεως τοῦ Ἀρσινοείτου νομοῦ ἀπὸ ἀμφό[δου Ἱερᾶς Πύλης, μετὰ κυρίου τοῦ ἀνδρός μου Μάρκου] 
Λουκρητίου Διογένους Ἀντινοέως καὶ [ὡς χρηματίζει].[ μεσιτείας μου γενομένης καὶ διέ]
ταξα τῷ υἱῷ μου Ἰσιδώρῳ πρὸ [μ]ιᾶ[ς  ἡμέρας μου τοῦ θανάτου εἴ τί μοι ὑπάρχει ἀγρῶν τε] 
καὶ οἰκοπέδων καὶ χρυσία [καὶ ἱμάτια καὶ ].......[ ετωε]..[ ὅσα ἔχω κατὰ συγγραφὴν] 
[πρ]ὸς τὸν ἄνδρα μου Λουκρή[τιον Διογένην χωρὶς τῶν παιδαρίων μου δύο  καὶ ἀργυ]
[ρίο]υ δραχμὰς φεντακοσίας · τ[αύτας γὰρ ἀποχαρίζομαι τῷ ἀνδρί μου Λουκρητίῳ Διογένει· οὐ] 
[βού]λομαι αὐτὸν ἐκπρᾶξε [τὰ δύο  παιδάριά μου καὶ τὰς δραχμὰς πεντακοσίας  διότι προ]
[απε]χαρισάμην αὐτά· ἔχω [δὲ χρυσία κλάνια ζεῦγος ἓν  μναιαίων δύο  καὶ ψελίων ζεῦγος] 
[ἓν  ][μ]ναέων τριῶν  καὶ ὁμο[ίως ἄλλα χρυσία τετάρτας πέντε  καὶ τὰ ἱμάτιά μου καὶ τὰ χαλκωμάτια]. 
[ταῦτα] πάντα διέταξα τῷ υἱῷ [μου· διέταξα δὲ τὸ ζεῦγος τῶν κλανίων μου πραθῆναι καὶ] 
[ἀναλω]θῆναι ἰς τὴν περισ[τολήν μου].[ τὴν δὲ μητέρα μου Ἁρποκρατίαιναν καὶ τὸν ἄνδρα μου] 
[πατέ]ρα τοῦ υἱοῦ μου Λουκρή[τιον Δ]ι[ογένην φροντίζειν τοῦ υἱοῦ μου καὶ χορηγεῖν τῇ τροφῖ]
τι ὑπ[ὲρ] αὐτοῦ τὰ τροφῖα ἐκ [τ]ῶν ἐ[μῶν πάντων· διέταξα δὲ ταῦτα πάντα παρόντος] 
Σαραπ[άμ]μωνος Οὐαλερίου μισ[θ]ωτοῦ  [κώμης Φιλαδελφείας καὶ τῆς μη]
τρός μο[υ] Ἁρποκρατιαίνης καὶ [τ]ῆς ἀδελφῆς [μου ]...[ καὶ Αὐρηλίου Ἰγνατίου Ἀπολλιναρίου] 
καὶ ο προγεγραμμένος μου κυριος καὶ ἀνὴρ [Λουκρητίου Διογένους καὶ Μάρκου Αὐρηλίου Σερή]
νου. ἡ μεσιτία κυρία.  Ἰσιδώρα Πτολεμα[ίου διέταξα τῷ υἱῷ μου τὰ προκείμενα δι]
ὰ τῶν προκιμένων μεσειτῶν ὡ[ς π]ρόκι[ται].[ Μᾶρκος Λουκρήτιος] 
Διογένης ὁ ἀνὴρ καὶ κύριος ἔγραψα ὑπὲρ τῆ[ς γυναικός μου Ἰσι]
δώρας ἀγραμμάτου καὶ παρήνην τῇ μεσ[ιτείᾳ].[  Σαραπάμμων] 
μισθωτὴς κώμης Φιλαδελφίας ἔγραψα τὴ[ν μεσιτείαν] 
ὡς πρόκειται.